El govern de Gandia posa en marxa cinc noves borses de treball
20 juliol 2020

## El govern de Gandia posa en marxa cinc noves borses de treball20 juliol 2020Última actualització: 14 juliol 2025

![](../gestion/img/_AO_8417-copia.jpg)  
  

El regidor delegat de Govern Interior i Coordinació Administrativa, Jose Manuel Prieto, ha informat aquest matí que ja han estat publicades en el BOPV les bases i la convocatòria de cinc noves borses de treball i els seus corresponents processos selectius per a places d'arquitecte tècnic, infermer, enginyer tècnic industrial, enginyer tècnic d'obra pública i tècnic auxiliar d'informàtica.  
Les bases poden ser consultades a www.gandia.org, el tauler d'anuncis del consistori i en el Butlletí Oficial de la Província. Les sol·licituds s'han de presentar a la seu electrònica.

Sobre aquesta mesura, Prieto ha destacat que el govern municipal, es pretén reforçar la plantilla en un moment on "_hem d'apostar per les inversions i el desenvolupament municipal. Es tracta de perfils relacionats amb l'enginyeria i l'obra pública però també amb la digitalització i la modernització per impulsar definitivament la digitalització de l'administració_".

"_És important que posem en marxa els processos de selecció, ja que donem una oportunitat als ciutadans de Gandia en forma d'ocupació pública per a impulsar des de l'administració noves oportunitats laborals_" va destacar l'edil qui ha recordat que aquests processos s'afegeixen a altres ja posats en marxa com el de nous agents de la Policia Local i altres processos que van quedar paralitzats per la declaració de l'estat d'alarma.

"_Seguirem treballant perquè els ciutadans de Gandia tinguen una oportunitat en aquests moments difícils però que sobretot per aconseguir que la nova normalitat arribe a la nostra ciutat amb totes les condicions i permeta tornar a generar economia i llocs de treball_" va finalitzar Prieto.

[Twittear](https://twitter.com/share)